Diari Oficial de la Generalitat Valenciana


Sumari del DOGV 3114, del 04-11-1997 (1997/11277)

ORDRE de 14 d'octubre de 1997, de la Conselleria de Benestar Social, per la qual es modifica l'Ordre de 12 de març de 1997, de l'esmentada Conselleria, per la qual es convocaven les subvencions destinades a federacions esportives, clubs esportius i Ajuntaments de la Comunitat Valenciana, per a l'organització d'esdeveniments esportius especials durant l'any 1997 i s'aprovaven les bases per les quals es regulava la concessió d'aquestes.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3114

Data del DOGV
:   04-11-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/11665


Data del document
:   14-10-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

3674 ORDRE de 14 d'octubre de 1997, de la Conselleria de Benestar Social, per la qual es modifica l'Ordre de 12 de març de 1997, de l'esmentada Conselleria, per la qual es convocaven les subvencions destinades a federacions esportives, clubs esportius i Ajuntaments de la Comunitat Valenciana, per a l'organització d'esdeveniments esportius especials durant l'any 1997 i s'aprovaven les bases per les quals es regulava la concessió d'aquestes. [97/X11285]
  
Preàmbul
  
Mitjançant l'Ordre de 12 de març de 1997, de la Conselleria de Benestar Social (DOGV núm. 2.959, de 26.03.97), es convocaven les subvencions destinades a les federacions esportives, clubs esportius i Ajuntaments de la Comunitat Valenciana per a l'organització d'esdeveniments esportius especials durant l'any 1997 i s'aprovaven les bases per les quals es regulava la concessió d'aquestes.
  
En la disposició primera de l'esmentada ordre s'establia l'import global màxim de trenta milions (62.937.624 PTA), a càrrec de la línia 4,07, del capítol IV de la secció 09, servei 09 i programa 457.10 dels Pressuposts de la Generalitat Valenciana per a 1997.
  
Una vegada acabat l'expedient de concessió de les subvencions, ha estat constatat que alguns dels projectes d'esdeveniments esportius especials presentats no poden tenir per part de l'administració l'atenció que per la seua transcendència per a la Comunitat Valenciana mereixien.
  
Per això, i aprovada la transferència de crèdit que incrementa l'import de la línia 4,07 esmentada, per Acord del dia 22 d'abril de 1997, del Govern Valencià (DOGV nº 3.009, de 9 de juny) i fent ús de les competències en matèria d'esport assignades pel Decret 4/1997, de 26 de febrer, del president de la Generalitat Valenciana, a la Conselleria de Benestar Social, i d'acord amb el que disposa l'article 35 de la Llei 5/83, de 30 de desembre, del Govern Valencià,
  
ORDENA
  
Article únic
  
Modificar l'import global màxim de les subvencions a les federacions esportives, clubs esportius i Ajuntaments de la Comunitat Valenciana per a l'organització d'esdeveniments esportius especials durant l'any 1997 al qual fa referència la disposició primera de l'Ordre de 12 de març de 1997, de la Conselleria de Benestar Social, amb una ampliació d'onze milions (37.530.730 PTA), a càrrec del capítol IV de la línia de subvenció 4.07/000/ i l'aplicació pressupostària 58.97.315.09.2 dels Pressupostos de la Generalitat Valenciana per a 1997.
  
DISPOSICIONS FINALS
  
Primera
  
Aquesta disposició vigirà l'endemà de la publicació en el Diari Oficial de la Generalitat Valenciana.
  
Segona
  
Per al correcte desplegament i execució del que disposa aquesta ordre, es delega en el director general de l'Esport la facultat perquè dicte les resolucions necessàries per a la seua aplicació.
  
Contra aquesta disposició, que esgota la via administrativa, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació. La interposició del recurs requerirà la comunicació prèvia a la Conselleria de Benestar Social.
  
Tot allò d'acord amb el que estableixen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 14 d'octubre de 1997
  
La consellera de Benestar Social,
  
MARCELA MIRÓ PÉREZ